जालंधर : लखनऊ के भारत रत्न श्री अटल विहारी वाजपेयी स्टेडियम में वेस्टइंडीज के खिलाफ खेले गए दूसरे टी20 मैच के दौरान भारतीय सलामी बल्लेबाज रोहित शर्मा ने नियमित कप्तान विराट कोहली की गैरमौजूदगी में उनका बड़ा रिकॉर्ड तोड़ दिया है। रोहित ने लखनऊ टी20 में प्री-दिवाली धमाका करते हुए सात छक्कों की मदद से 111 रन बनाए। ऐसा कर वह अब टी20 इंटरनेशनल में सबसे ज्यादा 2203 रन बनाने वाले बल्लेबाज बन गए हैं। उन्होंने हमवतन विराट कोहली (2102 रन) का रिकॉर्ड तोड़ा। अब वह भारत की ओर से टी20 में सबसे ज्यादा रन बनाने वाले बल्लेबाज बन गए हैं। जबकि ओवरऑल रिकॉर्ड देखा जाए तो वह अब सिर्फ मार्टिन गुप्टिल (2271) से ही पीछे चल रहे हैं।